**สำเนารายงานการประชุมคณะกรรมการติดตามและประเมินผลแผนพัฒนา อบต.บ่อแก้ว**

 **ประจำปีงบประมาณ พ.ศ. 2562**

**วันที่ 6 ธันวาคม 2562 09.30 น.**

**ณ ห้องประชุมสภาองค์การบริหารส่วนตำบลบ่อแก้ว**

**-----------------------------------**

**ผู้มาประชุม**

|  |  |  |  |  |
| --- | --- | --- | --- | --- |
| ลำดับที่ | ชื่อ – สกุล | ตำแหน่ง | ตำแหน่ง | ลายมือชื่อ |
| 1 | นายตุรงค์ วงค์สกุลภักดี | ประธานกรรมการ | ส.อบต. ม.8 | ตุรงค์ วงค์สกุลภักดี |
| 2 | นายฉลอง รังรส | กรรมการ | ส.อบต. ม.13 | ฉลอง รังรส |
| 3 | นางสาวสุดสดี อ่อนภูเขา | กรรมการ | ส.อบต. ม. 5 | สุดสดี อ่อนภูเขา |
| 4 | นายภูมินทร์ คุ้มหินลาด | กรรมการ | ประชาคม ม. 2 | ภูมินทร์ คุ้มหินลาด |
| 5 | นายเครือ ไชยขันธ์ | กรรมการ | ประชาคมตำบล ม.10 | เครือ ไชยขันธ์ |
| 6 | นายสำราญ มีคำนิล | กรรมการ | ผู้อำนวยการองการศึกษา | สำราญ มีคำนิล |
| 7 | นายนิเวศน์ โพธิกมล | กรรมการ | ผู้อำนวยการกองช่าง | นิเวศน์ โพธิกมล |
| 8 | นายแสน พิมพ์รส | กรรมการ | ผู้ทรงคุณวุฒิ | แสน พิมพ์รส |
| 9 | นายประดิษฐ์ อ้วนละไมย์ | กรรมการ | ผู้ทรงคุณวุฒิ | ประดิษฐ์ อ้วนละไมย์ |
| 10 | นางวรกานต์ พิมพ์รส | กรรมการและเลขานุการ | นักวิคราะห์นโยบายและแผน | วรกานต์ พิมพ์รส |

 **ผู้เข้าร่วมประชุม**

 -

**เริ่มประชุม เวลา 09.30 น.**

การประชุมครั้งนี้เป็นการประชุมเพื่อติดตามและประเมินผลแผนพัฒนาท้องถิ่น (พ.ศ. 2561 – 2565)

ระเบียบวาระที่ 1 เรื่องแจ้งเพื่อทราบ

นายตุรงค์ วงศ์สกุลภักดี วันนี้เป็นการประชุมคณะกรรมการติดตามและประเมินผลแผนพัฒนา อบต.บ่อแก้วเป็น

ประจำปีงบประมาณ พ.ศ. 2562 ผมขอให้เจ้าหน้าที่ผู้จัดทำแผนได้นำเรียนข้อมูลเลยครับ

นางวรกานต์ พิมพ์รส ตามที่องค์การบริหารส่วนตำบลบ่อแก้วได้แต่งตั้งคณะกรรมการติดตามและประเมินผล

แผนพัฒนา อบต.บ่อแก้ว ตามคำสั่งองค์การบริหารส่วนตำบลบ่อแก้ว ที่ 37/2559 เมื่อวันที่ 10 กุมภาพันธ์ 2559 นั้น ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 ข้อ 13 ได้กำหนดให้คณะกรรมการติดตามและประเมินผลแผนพัฒนาท้องถิ่น มีอำนาจหน้าที่ ดังนี้

1. กำหนดแนวทาง วิธีการในการติดตามและประเมินผลแผนพัฒนา
2. ดำเนินการติดตามและประเมินผลแผนพัฒนา

-๒-

1. รายงานผลและเสนอความเห็นซึ่งได้จากการติดตามและประเมินผลแผนพัฒนาต

ผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการ

พัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอ

ความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี”

1. แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร

ระเบียบวาระที่ 2 รับรองรางานการประชุมครั้งที่แล้ว

 -

ระเบียบวาระที่ 3 เรื่องการเสนอความเห็นซึ่งได้จากการติดตามและประเมินผลแผนพัฒนาท้องถิ่น (พ.ศ.2561-2565)

นายตุรงค์ วงศ์สกุลภักดี สำหรับการติดตาม และประเมินผลแผนตามระเบียบแล้วเราก็จะมีการประชุม

 คณะกรรมการอย่างน้อยปี ละหนึ่งครั้ง เพื่อรางานผลเสนอต่อคณะผู้บริหารว่าผลการ

 ดำเนินงานตามแผนพัฒนาท้องถิ่นที่ผ่านมา เรามีระดับความสำเร็จมากน้อยแค่ไหน มี

 ปัญหาและอุปสรรคอะไรที่เราจะต้อง ดำเนินการแก้ไขเราก็จะได้มาปรึกษาหารือกัน

 ก็จะได้ให้นักวิเคราะห์นโยบายและแผนได้ ชี้แจงและนำเสนอข้อมูลรายงานผลการ

 ติดตามและประเมินผลแผนประจำปีงบประมาณ พ.ศ. 2562

นางวรกานต์ พิมพ์รส สำหรับการติดตามการดำเนินงานตามแผนพัฒนาท้องถิ่นปี ประจำปีงบประมาณ พ.ศ. 2562

รายละเอียดปรากฏตามเอกสารที่แจกนะคะ ได้นำรายละเอียดจากระบบอีแพลนค่ะโดยระบบจะประมวลผลให้ว่าขณะนี้แผนสำเร็จได้กี่โครงการ ซึ่งปัจจุบันมีโครงการที่อนุมัติ

- จำนวนโครงการที่ได้รับการอนุมัติตามข้อบัญญัติ ปีงบประมาณ 2562 จำนวน  **70** โครงการ และลงนามในสัญญาจำนวน  **53** โครงการ

- จำนวนโครงการที่จ่ายขาดเงินทุนสำรองสะสมประจำปีงบประมาณ 2562 ครั้งที่ 1 ประชุมสภาวิสามัญ สมัยที่ 1/2562 ลว. 28 กุมภาพันธ์ 62 จำนวน  **18** โครงการ

- จำนวนโครงการที่จ่ายขาดเงินทุนสำรองสะสมประจำปีงบประมาณ 2562 ครั้งที่ 2 ประชุมสภาวิสามัญ สมัยที่ 2/2562 ลว. 25 มีนาคม 2562 จำนวน **12**  โครงการ

- จำนวนโครงการที่จ่ายขาดเงินสะสมประจำปีงบประมาณ 2562 ประชุมสภาสมัยวิสามัญ สมัยที่ 4/2562 ลว. 30 กันยายน 2562 จำนวน  **19** โครงการ

 สรุปโครงการที่ได้รับการอนุมัติจำนวนทั้งหมด 119 โครงการ คิดเป็นความสำเร็จของ**โครงการที่อนุมัติตามแผนพัฒนาท้องถิ่นประจำปีงบประมาณ 2562 จาก 512 โครงการ คิดเป็นระละ 23.24**

นายแสน พิมพ์รส เราจะมีมาตรการในการดำเนินการให้แผนมีประสิทธิภาพมากขึ้นหรือไม่ครับ

นางวรกานต์ พิมพ์รส ถ้าอยากให้แผนฯของเรามีประสิทธิภาพมากขึ้นเราต้องจัดทำแผนพัฒนาเฉพาะโครงการที่เรา

 คิดว่าจะดำเนินการที่จริงเท่านั้น ความสำเร็จของโครงการก็จะมีมากขึ้นค่ะ

นายตุรงค์ วงศ์สกุลภักดี มีท่านอื่นจะเสนออีกหรือไม่ครับ ถ้าไม่มีผมก็จะให้เจ้าหน้าที่ นำรายงานผลและเสนอ

ความเห็นและผลการประเมินให้ผู้บริหารท้องถิ่น เพื่อให้ผู้บริหารท้องถิ่นเสนอต่อสภา

ท้องถิ่นและคณะกรรมการพัฒนาท้องถิ่นภายในเดือนธันวาคม ต่อไป

ระเบียบวาระที่ 4 เรื่องอื่น ๆ

 -

เลิกประชุมเวลา 11. 40 น.

 (ลงชื่อ) วรกานต์ พิมพ์รส ผู้บันทึกรายงานการประชุม

 (นางวรกานต์ พิมพ์รส)

 (ลงชื่อ) ตุรงค์ วงค์สกุลภักดี ผู้ตรวจรายงานการประชุม

 (นายตุรงค์ วงค์สกุลภักดี)

 ประธานคณะกรรมการติดตามและประเมินผลแผนพัฒนา